# Marató per la salut sexual i reproductiva

La Marató per la salut sexual i reproductiva es va celebrar el 17 de desembre de 2023 i es va dedicar a la salut sexual i reproductiva. Aquesta edició va anar més enllà de l'absència de malalties i la capacitat de reproduir-se, i que implica la llibertat, el respecte màxim en tots els sentits, inclosa l'expressió de gènere, la responsabilitat i la informació.
La salut sexual i reproductiva també engloba el conjunt de patologies que afecta més la població, en tots els aspectes i al llarg de tota la vida. A Catalunya s'estima que hi ha 3 milions de persones afectades i 211.000 casos nous cada any, sobretot dones i joves.

## Voluntariat

Les preinscripcions del voluntariat de La Marató 2023 es van fer entre el 3 i el 24 d'octubre i el 2 de novembre a través de la web de la marató. El Departament de Drets Socials de la Generalitat, a través de la Direcció General d'Acció Cívica i Comunitària, va coordinar tot el procés de crida i selecció de places.

## Recaptació

| Núm | Hora | Recaptació | Notes |
| 1 | 09:30h | 0 euros | Inici de programa |
| 2 | 10h | 103.215 euros | |
| 3 | 13:30h | 705.470 euros | |
| 4 | 16:30h | 830.020 euros | |
| 5 | 18:40h | 1.096.180 euros | |
| 6 | 21h | 2.624.310 euros | |
| 7 | 22:30h | 3.710.400 euros | |
| 8 | 00:10h | 5.022.243 euros | |
| 9 | 01:35h | 5.705.395 euros | Marcador al final del programa de TV3 (3cat) |
| 10 | 31 de març | 8.913.980 euros | Tancament de donacions, recaptació total final |

## El disc de la Marató 2023

El disc conté dinou cançons a càrrec de 68 artistes, agrupats en 33 formacions o solistes.
El disc de La Marató 2023 es va editar físicament, i es va vendre el diumenge 3 de desembre al preu de 12 euros amb els diaris La Vanguardia, El Periódico de Catalunya, El Punt Avui, Ara, Diari de Tarragona, Diari de Girona, Regió 7, Segre i La Mañana; els esportius Sport, Mundo Deportivo i L'Esportiu, i la revista Enderrock, i enguany s'hi suma la revista Lecturas.
Com a novetat d'aquest any, la compra del disc físic permetrà disposar, gratuïtament, de la versió digital de les cançons. El compacte incorpora un QR i un codi únic que permetrà la descàrrega de les cançons al mòbil. A partir d'aquí, es podran passar i escoltar des d'altres dispositius. La versió digital del disc s'ha gravat per primera vegada amb el sistema Dolby Atmos. El disc també es podrà comprar directament en format digital a través de la plataforma iTunes d'Apple.
| Núm | Cançó | Títol original | Grup |
| 1 | Som persones | Human | Belén Aguilera |
| 2 | Una història a explicar | Story of my life | Roger Padrós |
| 3 | Quan vas marxar | Cuando no estabas | Vanesa Martín |
| 4 | Lambada | Lambada | Arjau, Alba Careta i Laura West |
| 5 | Aigua | Agua | Chanel |
| 6 | Summercat | Summercat | The Tyets |
| 7 | Nit Vuitantera | Nochentera | Vicco i Siderland |
| 8 | Per què he plorat? | Per què he plorat? | Figa Flawas i Ven'nus |
| 9 | Mil batalles | Mil batalles | Eufòria (Alèxia, Carla, Carlos, Clàudia, Domènec, Elena, Emmi, Ethan, Hèctor, Jan, Jim, Natalia, Nei, Paula, Sofia, Tomàs) |
| 10 | Si em deixes tu | Before you go | Dani Fernández |
| 11 | Felicitat | Felicità | Al Bano |
| 12 | Sense por | Sin miedo | Paula Mattheus |
| 13 | Què és una dona | What's a Woman | Vaya con Dios |
| 14 | Una espurna al cel | Firework | Abril Pastor |
| 15 | Valentes | Valientes | Andrés Suárez |
| 16 | Va com va | Black Is Black | Paula Koops i Marmi |
| 17 | No tinc paraules | Isn't she lovely | Stay Homas |
| 18 | Cor fort | Hot stuff | Les que Faltaband i Lorena |
| 19 | Llibertat | Libertad | Ignasi Terraza, Mònica Rodés Green, Sara Terraza, Janna Aran, Julen i Band Tokades |

## Referències

* ↑ «Què és?». CCMA. [Consulta: 2 desembre 2023].
* ↑ «Voluntariat». CCMA. [Consulta: 2 desembre 2023].
* ↑ "La Marató" enceta el tram final assolint els 3,7 milions d'euros
* ↑ 3Cat. «Les xifres de La Marató 2023». [Consulta: 28 juny 2024].
* 1 2 3 4 «El disc». CCMA. [Consulta: 9 desembre 2022].